# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 1/2016

# zo zasadnutia Vedenia STU zo dňa 07. 01. 2016

**PRÍTOMNÍ: podľa prezenčnej listiny**

**PROGRAM:**

1. Finančné vysporiadanie projektov UVP – aktuálne informácie
2. Harmonogram rokovaní na II AP 2015-2016 (R. Redhammer)
3. Program STU v Bratislave na podporu zapájania STU do projektov medzinárodnej vedecko-technickej spolupráce (S. Biskupič)
4. Program Slovenskej technickej univerzity v Bratislave na podporu excelentného výskumu (S. Biskupič)
5. Erasmus Students Network - žiadosť o podporu podujatia (Š. Stanko)
6. Návrhy na ZPC (Š. Stanko)
7. Posúdenie možnosti centrálneho vedenia účtovníctva v rámci STU (D. Faktor)
8. Harmonogram ukončenia polygrafickej výroby Vydavateľstva STU – informácia
9. Harmonogram vypracovania Výročnej správy o činnosti STU za rok 2015 (M. Peciar)
10. Rôzne

**PREDLOŽENÉ MATERIÁLY:**

1. Harmonogram rokovaní na II. akademický polrok 2015/2016
2. Program STU v Bratislave na podporu zapájania STU do projektov medzinárodnej vedecko-technickej spolupráce
3. Program Slovenskej technickej univerzity v Bratislave na podporu excelentného výskumu
4. Erasmus Students Network - žiadosť o podporu podujatia
5. Návrhy na ZPC
6. Posúdenie možnosti centrálneho vedenia účtovníctva v rámci STU
7. Harmonogram ukončenia polygrafickej výroby Vydavateľstva STU
8. Harmonogram vypracovania Výročnej správy o činnosti STU za rok 2015
9. Rôzne

**K BODU 1: Finančné vysporiadanie projektov UVP – aktuálne informácie**

Aktuálne informácie o finančnom vysporiadaní projektov UVP prezentoval kvestor. Podľa

jeho vyjadrenia, všetky záväzky za rok 2015 boli splnené. Avizované „fázovanie“ zatiaľ nezačalo.

**UZNESENIE: 1.1/2016-V**

Vedenie STU berie na vedomie aktuálne informácie o finančnom čerpaní projektov UVP.

**K BODU 2: Harmonogram rokovaní na II. akademický polrok 2015/2016**

Plán rokovaní grémií STU je predkladaný na pravidelnej báze každý polrok.

V rámci diskusie kvestor navrhol zameniť termín prvého februárového zasadnutia Vedenia STU

s Kolégiom rektora STU, t.j. dňa 03.02.2015 bude o 09:00 hod. zasadnutie V STU a dňa

10.02.2015 bude o 09:00 hod. zasadnutie KR STU.

Termín PhD. promócií zatiaľ ostáva otvorený.

Predseda AS STU sa z dôvodu neprítomnosti k termínom zasadnutí P AS a AS STU vyjadrí neskôr.

**UZNESENIE: 1.2/2016-V**

Vedenie STU prerokovalo harmonogram rokovaní na II. akademický polrok 2015/2016

s pripomienkou.

**K BODU 3: Program STU v Bratislave na podporu zapájania STU do projektov medzinárodnej vedecko-technickej spolupráce**

**K BODU 4: Program STU v Bratislave na podporu excelentného výskumu**

Materiály k bodom 3 a 4 uviedol prorektor Biskupič. Body boli prerokúvané spoločne.

V rámci rozsiahlej diskusie rektor upozornil na potrebu prípravy celého komplexu opatrení,

ktorý by mal zmysel, ako je napr. identifikácia schém medzinárodnej vedecko-technickej

spolupráce, vytipovanie ľudí a ich kontaktovanie smerom na konzorciá vo svete. Zároveň je

podľa jeho názoru potrebné nastaviť lepšie odmeňovanie aktivít zamestnancov, ktorí

pripravujú a sú zainteresovaní v medzinárodných projektoch a pod.

**UZNESENIE: 1.3/2016-V**

Vedenie STU prerokovalo Program STU v Bratislave na podporu zapájania STU do projektov medzinárodnej vedecko-technickej spolupráce a Program STU v Bratislave na podporu excelentného výskumu s pripomienkami.

**ÚLOHA: 1.1/2016-V**

Vedenie STU ukladá pripraviť nový jednotný koncept programu podpory excelentného výskumu v medzinárodnom prostredí.

Z: S. Biskupič

T: 20.01.2016

**ÚLOHA: 1.2/2016-V**

Vedenie STU ukladá pripraviť na zasadnutie Kolégia rektora STU krátky zámer, resp. informáciu na tému motivácie pracovísk a pracovníkov v medzinárodných projektových výzvach.

Z: S. Biskupič

T: 08.01.2016

**K BODU 5: Erasmus Students Network - žiadosť o podporu podujatia**

Materiál uviedol prorektor Stanko.

ESN STUBA Bratislava je súčasťou celoslovenskej siete ESN Slovakia. Nakoľko je neziskovou organizáciou, požiadali o podporu STU.

V rámci diskusie sa členovia vedenia zhodli, že finančné požiadavky prezidenta sekcie ESN STUBA nie sú konkretizované a požiadavky na organizačné zabezpečenie podujatia by nemali byť adresované Vedeniu STU, ale mali by byť konzultované so zodpovednými pracovníkmi jednotlivých pracovísk.

**UZNESENIE: 1.4/2016-V**

Vedenie STU prerokovalo návrh podpory študentského športového podujatia „International Erasmus Games (IEG)“ s pripomienkami a žiada konkretizovať finančné požiadavky na uvedené podujatie.

**K BODU 6: Návrhy na ZPC**

Materiál uviedol prorektor Stanko.

**UZNESENIE: 1.5/2016-V**

Vedenie STU schvaľuje zahraničné pracovné cesty špecifikované v bodoch 1) – 3).

1) Nemecko, Drážďany, Ilmenau

|  |  |
| --- | --- |
| Účel cesty | Konzultácie k projektu Teaming Horizont 2020 |
| Termín podujatia | 13.-16.01.2016 |
| Miesto konania | Nemecko, Drážďany, Ilmenau |
| Očakávané náklady spolu | 252 € |
| Účastník cesty | Dr. h. c., prof.h.c., prof. Dr. Ing. Oliver Moravčík |
| Zdroj financovania: | 5L02 - Projekt Teaming Horizont 2020 - SlovakION |

2) Maďarsko, Budapešť

|  |  |
| --- | --- |
| Účel cesty | Rokovanie k Univerzitným vedeckým parkom |
| Termín podujatia | 02.02.2016 |
| Miesto konania | Maďarsko, Budapešť |
| Očakávané náklady spolu | 55 € |
| Účastník cesty | Dr. h. c., prof.h.c., prof. Dr. Ing. Oliver Moravčík |
| Zdroj financovania: | 1006 - Dotácia |

3) Maďarsko, Budapešť

|  |  |
| --- | --- |
| Účel cesty | Rokovanie k Univerzitným vedeckým parkom |
| Termín podujatia | 02.02.2016 |
| Miesto konania | Maďarsko, Budapešť |
| Očakávané náklady spolu | 55 € |
| Účastník cesty | prof. Ing. Alajos Mészáros, PhD. |
| Zdroj financovania: | 1006 - Dotácia |

**K BODU 7: Posúdenie možnosti centrálneho vedenia účtovníctva v rámci STU**

Materiál uviedol kvestor. Prizvaná: Ing. Matúšková.

Dokument bol predložený ako plnenie úlohy v rámci plánu činností Dlhodobého zámeru na rok

2015. Diskusia sa viedla prioritne k rôznym variantom, výhodám a nevýhodám centralizácie

účtovníctva na STU.

**UZNESENIE: 1.6/2016-V**

Vedenie STU berie na vedomie posúdenie možnosti centrálneho vedenia účtovníctva v rámci STU.

**K BODU 8: Harmonogram ukončenia polygrafickej výroby Vydavateľstva STU**

Materiál uviedol kvestor ako východiskový dokument, ktorý sumarizuje úkony vyplývajúce

z transformácie Univerzitného pracoviska - Vydavateľstvo STU. Prizvaný: Ing. Zsigo.

V rámci krátkej diskusie rektor navrhol pripraviť marketingový plán, resp. návrh ďalšieho

fungovania Vydavateľstva STU.

**UZNESENIE: 1.7/2016-V**

Vedenie STU súhlasí s harmonogramom ukončenia polygrafickej výroby vo Vydavateľstve STU a odporúča predložiť harmonogram na zasadnutie Kolégia rektora dňa 10. 02. 2016.

**ÚLOHA: 1.3/2016-V**

Vedenie STU ukladá pripraviť marketingový plán Univerzitného pracoviska - Vydavateľstvo STU.

Z: R. Zsigo, D. Faktor

T: 20.01.2016

**K BODU 9: Harmonogram vypracovania Výročnej správy o činnosti STU za rok 2015**

Materiál uviedol prorektor Peciar.

Návrh harmonogramu vypracovania Výročnej správy o činnosti STU za rok 2015 vychádza

z termínov stanovených Smernicou č. 46/2011 MŠVVaŠ a z nadväznosti termínov schváleného

harmonogramu rokovaní grémií STU na II. akademický polrok 2015/2016.

V rámci diskusie sa členovia vedenia dohodli na dvoch nových termínoch, konkrétne:

2. Prerokovanie správy o vzdelávacej a výskumnej činnosti vo V-STU

T: 03. február 2016 (streda)

Z: pror. Biskupič, pror. Stanko

5. Prerokovanie správy o vzdelávacej a výskumnej činnosti v KR-STU

T: 02. marec 2016 (streda)

Z: pror. Biskupič, pror. Stanko

**UZNESENIE: 1.8/2016-V**

Vedenie STU prerokovalo Harmonogram vypracovania Výročnej správy o činnosti STU za rok 2015 s pripomienkami. Po zapracovaní pripomienok odporúča predložiť materiál na zasadnutie Kolégia rektora dňa 13.01.2016.

**INFORMÁCIE A OZNAMY:**

Rektor

* informoval prítomných o žiadosti prezidenta SRK zaslať prehľad uložených korekcií čerpaných finančných prostriedkov EÚ, s termínom do 07.01.2016

Prorektor Biskupič

* informoval sa o spôsobe odovzdania dekrétov emeritných profesorov
* pripomenul prípravu smernice o odborových komisiách

Prorektor Peciar

* informoval členov vedenia o stave Nadácie pre rozvoj STU
* dotazoval sa na aktuálny stav a posudok VÚZ-PI SR

Prorektor Stanko

* informoval prítomných o prebiehajúcom kurze Automotive Industry

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Január** | 13.01.2016 | KR STU | 09:00 |  |
|  | 20.01.2016 | V STU | 09:00 |  |
|  | 27.01.2016 | V STU | 09:00 |  |

Zapísala: 08.01.2016 Zápisnicu overil: 08.01.2016

Erika Jevčáková prof. Ing. Marián Peciar, PhD.